আব্বাস ইবনে আব্দুল মুত্তালিব
আল-আব্বাস ইবনে আব্দুল মুত্তালিব (আরবি: العباس بن عبد المطلب) (৫৬৮-৬৫৩) ছিলেন মুহাম্মদ(সাঃ) এর সবচেয়ে ছোট চাচা এবং বিশিষ্ট সাহাবী। বয়সে তিনি তার ভাতিজা মুহাম্মাদ থেকে মাত্র চার বছরের বড় ছিলেন। মুহাম্মাদ এর ১১ জন চাচাদের মাঝে হামজা এবং তিনি ইসলাম গ্রহণ করেছিলেন। ৬৫৩ খ্রিষ্টাব্দে তিনি মৃত্যুবরণ করেন এবং তাকে মদীনায় সমাহিত করা হয়। তার বংশধরেরা আব্বাসীয় খিলাফতের সূচনা করে।